stanford-oval/wikipedia huggingface dataset:
Olavi Collan
Aiheesta muualla

Pomologi Olavi Collan : Koristakaa rakennuksienne paljaat seinät säleikköhedelmäpuilla, Suomen Kuvalehti, 16.09.1933, nro 38, s. 20, Kansalliskirjaston digitaaliset aineistot
Olavi Collan : Kasvihuone pieneenkin puutarhaan, Suomen Kuvalehti, 01.05.1936, nro 18, s. 28, Kansalliskirjaston digitaaliset aineistot
Michelle Waterson

| Michelle Waterson |
| --- | --- |

Henkilötiedot
Syntynyt: 6. tammikuuta 1986 (ikä 38) Colorado Springs, Colorado
Kansalaisuus:   Yhdysvallat
Vapaaottelija
Lempinimi:  The Karate Hottie
Aktiivisena:  2007–
Pituus:  160 cm
Paino:  52 kg
Painoluokka:  korsisarja (2007–2012, 2015–) atomisarja (2012–2015)
Kätisyys:  oikea
Taistelutyyli:  American Freestyle Karate, thainyrkkeily,  brasilialainen jujutsu, nyrkkeily, paini
Seura:  Jackson Wink MMA
Tilastot
Ottelut:  26
Voitot:  18
– tyrmäyksellä:  3
– luovutuksella:  9
– päätöksellä:  6
Tappiot:  8
– tyrmäyksellä:  1
– luovutuksella:  3
– päätöksellä:  4
Michelle E. Waterson (s. 6. tammikuuta 1986 Colorado Springs, Colorado) on yhdysvaltalainen vapaaottelija. Hän on otellut UFC:ssä vuodesta 2015 lähtien. Waterson on entinen Invictan atomisarjan mestari.
Varhaisvuodet

Waterson syntyi Colorado Springsissä ja vietti kaksi ensimmäistä vuotta Saksassa. Sittemmin palattuaan takaisin yhdysvaltoihin hän kasvoi Aurorassa. Hänen äitinsä on thai ja perheeseen kuuluu Watersonin lisäksi isoveli Max ja sisko Shanna. Waterson alkoi tehdä mallintöitä 2004 valmistuttuaan high schoolista. Hän tapasi tuolloin autonäyttelyssä, jossa hän oli bikinikilpailussa, International Allstarsin puheenjohtajan Bill Montgomeryn.
Waterson aloitti kamppailulajien harjoittelemisen noin 10-vuotiaana veljensä innoittamana. Hän harrasti aluksi American Freestyle Karatea, josta Waterson saavutti mustan vyön. Tämän jälkeen hän kiinnostui harjoittelemaan wushuta ihaillessaan lajin yhdistäessä kauneutta ja voimaa. Sittemmin hän muutti äitinsä kanssa Thaimaahan, jossa Waterson päätti kokeilla thainyrkkeilyä ja harjoitteli sitä kuukauden verran. Palattuaan takaisin Yhdysvaltoihin hän jatkoi thainyrkkeilyä ja yleisesti kamppailulajien harjoittelemista enemmän kilpailumielessä. Hän alkoi harjoitella Donald Cerronen kanssa ja otteli muutamissa thainyrkkeilyn amatööriotteluissa, jonka myötä Waterson pyrki ottelemaan ammatikseen vapaaottelussa.
Vapaaottelu

Waterson otteli ensimmäisen kerran vapaaottelussa 16. helmikuuta 2007 Ring of Fire -järjestössä Andrea Milleria vastaan, jonka hän voitti tuomariäänin. Neljä kuukautta myöhemmin RMBB-järjestössä Waterson otteli toisen kamppailunsa Alicia Gummia vastaan, jolle hän hävisi tuomariäänin. Waterson otteli vielä kaksi kamppailua Ring of Firessa. Hän voitti Jaime Cookin käsilukolla ensimmäisessä erässä ja toisen kamppailun Lynn Alvarezia vastaan Waterson hävisi luovutuksella, giljotiinikuristuksella ensimmäisessä erässä.
Waterson otteli tämän jälkeen yksittäisiä kamppailuja eri järjestöissä. Hän voitti neljä ottelua peräkkäin, muun muassa Krystal Macatolin elokuussa 2008 käsilukolla 23 sekunnissa. Lokakuussa 2008 Waterson otteli Strikeforcessa Tyra Parkeria vastaan, jonka hän voitti ajassa 1.20. Hänen voittoputkensa katkesi huhtikuussa 2009 Elena Reidia vastaan, jolle Waterson hävisi teknisellä tyrmäyksellä toisessa erässä. Hän voitti heti seuraavan kamppailunsa Rosary Califanoa vastaan lentävällä käsilukolla 15 sekunnissa.
Vapaaottelu > Invicta

Waterson siirtyi ottelemaan pelkästään naisille tarkoitettuun vapaaottelujärjestöön Invictaan, jonka ensimmäinen tapahtuma järjestettiin huhtikuussa 2012. Waterson otteli Invicta 3 -tapahtumassa Lacey Schuckmania vastaan. Hän voitti hajaäänin kamppailun, joka palkittiin myös Illan kamppailu ‑bonuksella.
Vapaaottelu > Invicta > Atomisarjan mestaruus

Waterson sai yhden kamppailun jälkeen otella atomisarjan mestaruudesta Jessica Pennea vastaan. Penne oli voittanut mestaruuden Naho Sugiyamaa vastaan lokakuussa 2012. Kamppailu käytiin 5. huhtikuuta 2013 Invicta FC 5 -tapahtumassa. Waterson voitti mestaruuden neljännessä erässä käsilukolla.
Hän puolusti ensimmäisen kerran mestaruuttaan Yasuko Tamadaa vastaan syyskuussa 2014. Viisieräinen kamppailu päättyi Watersonin voittoon teknisellä tyrmäyksellä kolmannessa erässä, 2 sekuntia ennen erän päätöstä.
Waterson puolusti mestaruuttaan toisen kerran Hérica Tibúrcioa vastaan, joka otteli ensimmäistä kertaa Invictassa. Kamppailu käytiin 5. joulukuuta 2014 Invicta FC 10 -tapahtumassa. Waterson menetti mestaruutensa kolmannessa erässä luovutuksella jäätyään giljotiinikuristukseen. Ottelu palkittiin Illan kamppailu ‑bonuksella.
Vapaaottelu > UFC

28. huhtikuuta 2015 UFC ilmoitti tehneensä Watersonin kanssa sopimuksen. Hän kilpailee naisten korsisarjassa. Avauskamppailunsa Waterson kävi Angela Maganaa vastaan 12. heinäkuuta 2015. Hän voitti kamppailun kolmannessa ja viimeisessä erässä luovutuksella saatuaan Maganan takakuristukseen.
Watersonin oli määrä otella seuraavaksi Tecia Torresia vastaan, mutta joutui jättämään kamppailun väliin marraskuussa 2015 polvivamman vuoksi. Hän palasi takaisin ottelemaan joulukuussa 2016 Paige VanZantia vastaan. Tällöin Waterson ylsi ensimmäistä kertaa urallaan tapahtuman pääotteluun. Hän voitti VanZantin takakuristuksella ensimmäisessä erässä.
2017 Waterson otteli kahdesti ja hävisi kummankin kamppailunsa, aluksi huhtikuussa Rose Namajunasille takakuristuksella toisessa erässä ja joulukuussa Tecia Torresille tuomariäänin (27–30, 28–29, 28–29).
2018 Waterson kohtasi huhtikuussa Cortney Caseyn UFC on Fox: Poirier vs. Gaethje ‑tapahtumassa. Hän voitti kamppailun hajaäänin (29–28, 28–29, 29–28). Lokakuussa Waterson kohtasi entisen thai- ja potkunyrkkeilijän Felice Herrigin UFC 229 ‑tapahtumassa. Hän voitti kamppailun tällä kertaa kaikin tuomariäänin (30–26, 29–28, 30–27).
2019 Waterson jatkoi voittoputkeaan maaliskuussa voittamalla korsisarjan mestaruudesta otelleen Karolina Kowalkiewiczin tuomariäänin (30–27, 30–27, 30–27).
Potkunyrkkeily

Waterson otteli potkunyrkkeilyssä yhden ottelun 22. maaliskuuta 2008. Hän hävisi kolmieräisen kamppailun Catia Vitorialle tuomariäänin.
Saavutukset

Invicta FC
Atomisarjan mestaruus (kerran, puolusti kerran)
Illan kamppailu (kahdesti, vs. Lacey Schuckman, vs. Hérica Tibúrcio)
Saavutukset > Muut

Women's MMA Awards
Vuoden atomisarjan ottelija (2013)
Vuoden 2013 kamppailu (vs. Jessica Penne)
Vuoden 2014 kamppailu (vs. Hérica Tibúrcio)
AwakeningFighters.com WMMA Awards
Vuoden atomisarjan ottelija (2013, 2014)
Vapaaottelutilastot

| Tulos | Tilasto | Vastustaja | Ratkaisu | Tapahtuma | Päivämäärä | Erä | Aika | Huomio |
| --- | --- | --- | --- | --- | --- | --- | --- | --- |
| Tappio | 14–5 |  Rose Namajunas | Luovutus (takakuristus) | UFC on Fox: Johnson vs. Reis | 15.4.2017 | 2 | 2:47 |  |
| Voitto | 14–4 |  Paige VanZant | Luovutus (takakuristus) | UFC on Fox: VanZant vs. Waterson | 17.12.2016 | 1 | 3:21 |  |
| Voitto | 13–4 |  Angela Magana | Luovutus (takakuristus) | The Ultimate Fighter: American Top Team vs. Blackzilians Finale | 12.7.2015 | 3 | 2:38 | Paluu korsisarjaan |
| Tappio | 12–4 |  Hérica Tibúrcio | Luovutus (giljotiinikuristus) | Invicta FC 10: Waterson vs. Tiburcio | 5.12.2014 | 3 | 1:06 | Menetti Invictan atomisarjan mestaruuden |
| Voitto | 12–3 |  Yasuko Tamada | Tekninen tyrmäys (polvi ja lyönnit) | Invicta FC 8: Waterson vs. Tamada | 6.9.2014 | 3 | 4:58 | Puolusti Invictan atomisarjan mestaruutta |
| Voitto | 11–3 |  Jessica Penne | Luovutus (käsilukko) | Invicta FC 5: Penne vs. Waterson | 5.4.2013 | 4 | 2:31 | Voitti Invictan atomisarjan mestaruuden |
| Voitto | 10–3 |  Lacey Schuckman | Päätös (hajaäänet) | Invicta FC 3: Penne vs. Sugiyama | 6.10.2012 | 3 | 5:00 | Atomisarjan kamppailu, Illan kamppailu bonus |
| Voitto | 9–3 |  Diana Rael | Luovutus (takakuristus) | Jackson's MMA Series 7 | 21.1.2012 | 1 | 2:12 |  |
| Voitto | 8–3 |  Masako Yoshida | Tekninen tyrmäys (lyönnit) | Crowbar MMA: Spring Brawl | 24.4.2010 | 1 | 4:17 |  |
| Voitto | 7–3 |  Rosary Califano | Luovutus (lentävä käsilukko) | EB - Beatdown at 4 Bears 6 | 13.2.2010 | 1 | 0:15 |  |
| Tappio | 6–3 |  Elena Reid | Tekninen tyrmäys (lyönnit) | Apache Gold: Extreme Beatdown | 11.4.2009 | 2 | 1:50 |  |
| Voitto | 6–2 |  Karina Taylor | Tekninen luovutus (käsilukko) | Duke City MMA Series 1 | 14.3.2009 | 1 | 2:36 |  |
| Voitto | 5–2 |  Tyra Parker | Luovutus (takakuristus) | Strikeforce: Payback | 3.10.2008 | 1 | 1:20 |  |
| Voitto | 4–2 |  Krystal Macatol | Luovutus (käsilukko) | SCA: Bike n Brawl 2 | 23.8.2008 | 1 | 0:22 |  |
| Voitto | 3–2 |  Thricia Poovey | Tekninen tyrmäys (kulman luovutus) | KOTC: Badlands | 12.7.2008 | 2 | 5:00 |  |
| Tappio | 2–2 |  Lynn Alvarez | Luovutus (giljotiinikuristus) | Ring of Fire 31: Undisputed | 1.12.2007 | 1 | 1:19 |  |
| Voitto | 2–1 |  Jaime Cook | Luovutus (käsilukko) | Ring of Fire 30: Domination | 15.9.2007 | 1 | 1:33 |  |
| Tappio | 1–1 |  Alicia Gumm | Päätös (yksimielinen) | RMBB: Battle of the Arts | 30.6.2007 | 2 | 5:00 |  |
| Voitto | 1–0 |  Andrea Miller | Päätös (yksimielinen) | Ring of Fire 28: Evolution | 16.2.2007 | 3 | 3:00 |  |
Panamanlahti

Panamanlahti kartan keskellä Panaman kannaksen eteläpuolella
Panamanlahti (engl. Gulf of Panama, esp. Gulfo de Panamá) on Tyynenmeren lahti Panaman kannaksen etelärannikolla. Panamanlahti on leveimmillään noin 185 km ja sen pituus on noin 160 km. Mantereella kohoavien vuorijonojen myötä lahti on melko suojaisa. Rannikon läheisyydessä lahti jakautuu kolmeen osaan, joista läntinen on Paritanlahti (engl. Parita Bay), keskimmäinen Panamanlahti (engl. Panama Bay) ja itäinen San Miguelin lahti (engl. San Miguel Gulf). Panamanlahdessa sijaitsee Pearl Islands -saariryhmä.
Panaman valtion pääkaupunki Panama on Panamanlahden rannikon merkittävin asutuskeskus. Lisäksi Panaman kanavan toinen pää on Panamanlahdella.
Panamanara

| Panamanara |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Arat (Ara)
Laji::  ambiguus
Kaksiosainen nimi
 Ara ambiguus  (Bechstein, 1811) 
 Panamanaran levinneisyys
Katso myös
   Panamanara Wikispeciesissä   Panamanara Commonsissa 
Infobox OKNimi-testi OKIUCN-testi OK: 
Panamanara (Ara ambiguus) on uhanalainen Keski- ja Etelä-Amerikassa elävä papukaija. Sen nimialalajin elinalue ulottuu Nicaraguasta ja Itä-Hondurasista Luoteis-Kolumbiaan, alalaji guayaquilensis elää Ecuadorin länsiosissa. Johann Matthäus Bechstein kuvaili lajin holotyypin Luoteis-Kolumbiasta saadusta näytteestä.
Oleksi Fedorov

Oleksi Fedorovin muistomerkki Dnepropetrovskissa.
Oleksi Fedorovytš Fedorov (ukr. Олексій Федорович Федоров, ven. Алексей Фёдорович Фёдоров, Aleksei Fjodorovitš Fjodorov; 30. maaliskuuta 1901 – 9. syyskuuta 1989) oli yksi neuvostopartisaanien johtajista toisessa maailmansodassa.
Fedorov syntyi Dnepropetrovskissa ukrainalaiseen talonpoikaisperheeseen vuonna 1901. Hän liittyi Puna-armeijaan vuonna 1920 ja osallistui Venäjän sisällissotaan.
Saksan hyökättyä Neuvostoliittoon Fedorov alkoi organisoida maanalaista vastarintaa miehitetyssä Ukrainassa. Sodan jatkuessa Fjodorovin yksiköt laajensivat sissitoimintaa Ukrainan ulkopuolelle.
Sodan jälkeen Fedorov toimi puoluevirkailijana eri puolilla Ukrainaa ja Neuvostoliiton korkeimman neuvoston jäsenenä vuoteen 1979.
Fedorov kuoli Kiovassa vuonna 1989. Hänen synnyinkaupunkiinsa Dnepropetrovskiin on pystytetty hänelle muistopatsas.
Aiheesta muualla

Oleksi Fedorovin tiedot warheroes.ru-tietokannassa (venäjäksi)
«О присвоении звания Героя Советского Союза т. т. Ковпаку С. А., Копенкину И. И., Сабурову А. Н., Фёдорову А. Ф., особо отличившимся в партизанской борьбе в тылу против немецких захватчиков» от 18 мая 1942 года // Ведомости Верховного Совета Союза Советских Социалистических Республик : газета. — 1942. — 5 июня (№ 20 (179)). — С. 1.
Указ Президиума Верховного Совета СССР «О награждении Героев Советского Союза Ковпака Сидора Артемьевича и Фёдорова Алексея Фёдоровича второй медалью «Золотая звезда»» от 4 января 1944 года // Ведомости Верховного Совета Союза Советских Социалистических Республик : газета. — 1944. — 13 января (№ 2 (262)). — С. 1
Pak Se-ri

Se Ri Pak
Pak Se-ri (kor. 박세리, Bak Se-ri; s. 28. syyskuuta 1977 Daejeon) on eteläkorealainen golfaaja. Hän aloitti golfinpeluun 14-vuotiaana ja pääsi LPGA Touriin vuonna 1998. Pak oli LPGA:n "Rookie of the Year" 1998 ja sai Vare Trophyn vuonna 2003. Hän on voittanut LPGA Tourilla viisi major-turnausta: LPGA Championshipin vuosina 1998, 2002 ja 2006, Yhdysvaltain naisten avoimet 1998 ja Britannian naisten avoimet 2001.
Pak pääsi World Golf Hall of Fameen vuonna 2007.
Aiheesta muualla

2008 LPGA Tour Biographies[vanhentunut linkki] (englanniksi)
Malesian Grand Prix 2013

|  Malesian Grand Prix 2013  |
| --- | --- |
 2. osakilpailu 19 osakilpailusta kaudella 2013. 

Päivämäärä:  24. maaliskuuta 2013
Sijainti:  Sepang International Circuit, Sepang, Malesia
Ratatyyppi:  Moottorirata
Radan pituus:  5,543 km
Kilpailun pituus:  56 kierrosta, 310,408 km
Sää:   Kisan alussa satoi, kuivui loppua kohti
Paalupaikka
Kuljettaja:   Sebastian Vettel   (Red Bull)
Paaluaika:  1.49,674
Palkintokoroke
Voittaja:   Sebastian Vettel   (Red Bull)
Toinen:   Mark Webber   (Red Bull)
Kolmas:   Lewis Hamilton   (Mercedes)
Nopein kierros
Kuljettaja:   Sergio Pérez   (McLaren-Mercedes)
Kierrosaika:  1.39,199 (kierroksella 56)
Malesian Grand Prix 2013 (virallisesti 2013 Formula 1 Petronas Malaysia Grand Prix) oli Formula 1 -kauden 2013 toinen osakilpailu, joka ajettiin 24. maaliskuuta 2013 Sepang International Circuitin moottoriradalla Malesiassa.
Kilpailun voitti paalulta lähtenyt Red Bullin Sebastian Vettel. Tallikaveri Mark Webber oli toinen ja Mercedeksen Lewis Hamilton kolmas. Kohua herätti Sebastian Vettelin päätös olla tottelematta Red Bullin antamaa tallimääräystä ajaa maaliin toisena. Vettel ohitti Webberin kymmenen kierrosta ennen maalia.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 22. maaliskuuta | 10:00–11:30 | 04:00–05:30 | 1. vapaat harjoitukset |  Puolipilvinen | 30–31 °C | 33–38 °C | 53–57 % |
| 22. maaliskuuta | 14:00–15:30 | 08:00–09:30 | 2. vapaat harjoitukset |  Puolipilvinen | 31 °C | 29–33 °C | 60–62 % |
| 23. maaliskuuta | 13:00–14:00 | 07:00–08:00 | 3. vapaat harjoitukset |  Puolipilvinen | 32 °C | 39–45 °C | 51–54 % |
| 23. maaliskuuta | 16:00–17:00 | 10:00–11:00 | Aika-ajot |  Sateinen | 31–32 °C | 32–38 °C | 53–64 % |
| 24. maaliskuuta | 16:00–18:00 | 10:00–12:00 | Kilpailu |  Epävakaa | 24–25 °C | 27–33 °C | 66–75 % |
Lähde:
Tulokset > Aika-ajo

| Sija | Nro | Kuljettaja | Talli | Aika (1 > erä) | Aika (2 > erä) | Aika (3 > erä) | Lähtöruutu |
| --- | --- | --- | --- | --- | --- | --- | --- |
| 1 | 1 |  Sebastian Vettel | Red Bull-Renault | 1.37,899 | 1.37,245 | 1.49,674 | 1 |
| 2 | 4 |  Felipe Massa | Ferrari | 1.37,712 | 1.36,874 | 1.50,587 | 2 |
| 3 | 3 |  Fernando Alonso | Ferrari | 1.37,314 | 1.36,877 | 1.50,727 | 3 |
| 4 | 10 |  Lewis Hamilton | Mercedes | 1.37,513 | 1.36,517 | 1.51,699 | 4 |
| 5 | 2 |  Mark Webber | Red Bull-Renault | 1.37,619 | 1.36,449 | 1.52,244 | 5 |
| 6 | 9 |  Nico Rosberg | Mercedes | 1.37,239 | 1.36,190 | 1.52,519 | 6 |
| 7 | 7 |  Kimi Räikkönen | Lotus-Renault | 1.36,959 | 1.36,640 | 1.52,970 | 10 |
| 8 | 5 |  Jenson Button | McLaren-Mercedes | 1.37,487 | 1.37,117 | 1.53,175 | 7 |
| 9 | 15 |  Adrian Sutil | Force India-Mercedes | 1.36,809 | 1.36,834 | 1.53,439 | 8 |
| 10 | 6 |  Sergio Pérez | McLaren-Mercedes | 1.37,702 | 1.37,342 | 1.54,136 | 9 |
| 11 | 8 |  Romain Grosjean | Lotus-Renault | 1.37,363 | 1.37,636 |  | 11 |
| 12 | 11 |  Nico Hülkenberg | Sauber-Ferrari | 1.37,931 | 1.38,125 |  | 12 |
| 13 | 19 |  Daniel Ricciardo | Toro Rosso-Ferrari | 1.37,722 | 1.38,822 |  | 13 |
| 14 | 12 |  Esteban Gutiérrez | Sauber-Ferrari | 1.37,707 | 1.39,221 |  | 14 |
| 15 | 14 |  Paul di Resta | Force India-Mercedes | 1.37,493 | 1.44,509 |  | 15 |
| 16 | 16 |  Pastor Maldonado | Williams-Renault | 1.37,867 | Ei aikaa |  | 16 |
| 17 | 18 |  Jean-Éric Vergne | Toro Rosso-Ferrari | 1.38,157 |  |  | 17 |
| 18 | 17 |  Valtteri Bottas | Williams-Renault | 1.38,207 |  |  | 18 |
| 19 | 22 |  Jules Bianchi | Marussia-Cosworth | 1.38,434 |  |  | 19 |
| 20 | 20 |  Charles Pic | Caterham-Renault | 1.39,314 |  |  | 20 |
| 21 | 23 |  Max Chilton | Marussia-Cosworth | 1.39,672 |  |  | 21 |
| 22 | 21 |  Giedo van der Garde | Caterham-Renault | 1.39,932 |  |  | 22 |
107% aika: 1.43,585
Lähde:
Kimi Räikkösen sijoitusta pudotettiin kolmella lähtöruudulla hänen estettyään aika-ajojen kolmannessa osiossa Nico Rosbergia.
Kilpailu

Ennen kisan alkua sade kasteli radan ja startti tapahtui välikelin renkailla. Kilpailun ensimmäisellä kierroksella kolmannesta ruudusta lähtenyt Ferrarin Fernando Alonso osui Red Bullin Sebastian Vettelin auton perään rikkoen etusiipensä. Alonso kuitenkin jatkoi kilpailemista seuraavalle kierrokselle, jonka alussa siipi irtosi, ja Alonso joutui keskeyttämään.
Red Bullin Mark Webber johti kilpailua suurimman osan ajasta. Red Bull-talli oli käskenyt kuljettajiaan pitämään sijoituksensa ja säästelemään moottoreitaan. Toisena ajanut Vettel ei kuitenkaan totellut ja lähti haastamaan Webberiä. Tiukka voittotaistelu ratkesi lopulta Vettelin hyväksi. Webber ilmaisi tunteensa näyttämällä Vettelille ratkaisevan ohituksen aikana keskisormea. Tallipäällikkö Christian Horner kehotti radion kautta Vetteliä "lopettamaan tyhmyydet", mutta tuloksetta.
Myös kolmannella ja neljännellä sijalla ajaneet Mercedes-tallin kuljettajat Lewis Hamilton ja Nico Rosberg saivat talliltaan vastaavan määräyksen. Kuljettajia käskettiin lopettamaan kilpaileminen ja pitämään saavutetut sijoitukset. Rosberg nieli tallimääräyksen ja antoi Hamiltonin ajaa maaliin kolmantena; kyseessä oli Hamiltonin ensimmäinen palkintopallisijoitus Mercedeksellä. Palkintopallilla Hamilton antoi kunniaa Rosbergin suoritukselle ja myönsi hänen pitäneen kilpailussa kovempaa vauhtia.
Kilpailun jälkeen

Kilpailun jälkeen Webber ilmaisi tyytymättömyytensä lopputulokseen, sillä Vettel ei hänen mielestään olisi ikinä saanut häntä kiinni ellei hän olisi laskenut moottoritehojaan. Vettelkin pahoitteli tilannetta. Hän myös sanoi, ettei ole ylpeä kyseisestä voitosta. Red Bullin tallipäällikkö Christian Hornerin mukaan Vettel sanoi jatkaneensa kilpailemista, koska ei kuullut tallimääräystä. Horner ei kuitenkaan uskonut selitystä ja uskoi hänen jättäneen sen huomiotta tahallaan. Myöhemmin Vettel myönsi kuulleensa tallimääräyksen, mutta väitti ymmärtäneensä sen väärin. Sekä Vettel että Webber olivat aiemminkin jättäneet tallimääräyksiä noudattamatta. Kuljettajien välisten kiistojen katsottiin alkaneen jo Turkin GP:ssä kaudella 2010.
Mediassa Vettelin teko nousi kilpailun suurimmaksi puheenaiheeksi. Useat lehdet julistivat Red Bull-tallin olevan "sotatilassa". Vetteliä pidettiin häikäilemättömänä ja hänen tekoaan verrattiin Ayrton Sennan ja Michael Schumacherin vastaaviin tekoihin. Daily Mirrorin Byron Young vertasi Vettelin tekoa Schumacherin tekoihin, kutsuen sitä "täysin häikäilemättömäksi ja moraalisesti tuomittavaksi". Entinen maailmanmestari Jacques Villeneuve sanoi Vettelin teon osoittavan kunnioituksen puutetta. Itävaltalainen entinen F1-kuljettaja Gerhard Berger asettui puolustamaan Vetteliä. Hänen mielestään ohitus oli odotettavissa, koska Senna tai Schumacherkin olisivat tehneet niin. Berger sanoi: "Tämän kaltaiset tilanteet herättävät heidän tappajan vaistonsa, jolloin he kykenevät ajattelemaan ainoastaan voittoa... Loppujen lopuksi se tekee sinusta kolmin-, viisin- tai seitsenkertaisen maailmanmestarin".
Kilpailun lopputulos sai Mark Webberin harkitsemaan tulevaisuuttaan Red Bull-tallissa. Palkintojenjakohaastattelussa hän huomautti tallin suojelevan Vetteliä "kuten tavallista". Webberin manageri Flavio Briatore sanoi nopeasti kilpailun jälkeen uskovansa kuljettajansa jättävän Red Bullin tapauksen vuoksi. Red Bull-tallin toimesta väitteet kiistettiin, mutta kolme viikkoa myöhemmin, Kiinan GP:n jälkeen, Webberin ilmoitettiin tehneen viiden vuoden sopimuksen Porschen kanssa Le Mans- ja kestävyysautosarjan ajamisesta ensi kaudesta alkaen.
Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 1 |  Sebastian Vettel | Red Bull-Renault | 56 | 1.38.56,681 | 1 | 25 |
| 2 | 2 |  Mark Webber | Red Bull-Renault | 56 | +4,298 | 5 | 18 |
| 3 | 10 |  Lewis Hamilton | Mercedes | 56 | +12,181 | 4 | 15 |
| 4 | 9 |  Nico Rosberg | Mercedes | 56 | +12,640 | 6 | 12 |
| 5 | 4 |  Felipe Massa | Ferrari | 56 | +25,648 | 2 | 10 |
| 6 | 8 |  Romain Grosjean | Lotus-Renault | 56 | +35,564 | 11 | 8 |
| 7 | 7 |  Kimi Räikkönen | Lotus-Renault | 56 | +48,479 | 10 | 6 |
| 8 | 11 |  Nico Hülkenberg | Sauber-Ferrari | 56 | +53,044 | 12 | 4 |
| 9 | 6 |  Sergio Pérez | McLaren-Mercedes | 56 | +1.12,357 | 9 | 2 |
| 10 | 18 |  Jean-Éric Vergne | Toro Rosso-Ferrari | 56 | +1.27,124 | 17 | 1 |
| 11 | 17 |  Valtteri Bottas | Williams-Renault | 56 | +1.28,610 | 18 |  |
| 12 | 12 |  Esteban Gutiérrez | Sauber-Ferrari | 55 | +1 kierros | 14 |  |
| 13 | 22 |  Jules Bianchi | Marussia-Cosworth | 55 | +1 kierros | 19 |  |
| 14 | 20 |  Charles Pic | Caterham-Renault | 55 | +1 kierros | 20 |  |
| 15 | 21 |  Giedo van der Garde | Caterham-Renault | 55 | +1 kierros | 22 |  |
| 16 | 23 |  Max Chilton | Marussia-Cosworth | 54 | +2 kierrosta | 21 |  |
| 17 | 5 |  Jenson Button | McLaren-Mercedes | 53 | Pyörä | 7 |  |
| 18 | 19 |  Daniel Ricciardo | Toro Rosso-Ferrari | 51 | Pakoputki | 13 |  |
| Kesk. | 16 |  Pastor Maldonado | Williams-Renault | 45 | Sähköt | 16 |  |
| Kesk. | 15 |  Adrian Sutil | Force India-Mercedes | 27 | Pyöränkiinnitys | 8 |  |
| Kesk. | 14 |  Paul di Resta | Force India-Mercedes | 22 | Pyöränkiinnitys | 15 |  |
| Kesk. | 3 |  Fernando Alonso | Ferrari | 1 | Etusiipi | 3 |  |
Lähde:
Tulokset > Johtokierrokset

| Nro | Kuljettaja | Talli | Kierrokset |
| --- | --- | --- | --- |
| 1 |  Sebastian Vettel | Red Bull-Renault | 1–4, 19–22, 31–32, 46–56 |
| 2 |  Mark Webber | Red Bull-Renault | 5–7, 9–18, 23–30, 35–45 |
| 9 |  Nico Rosberg | Mercedes | 8 |
| 5 |  Jenson Button | McLaren-Mercedes | 33–34 |
Muuta

Fernando Alonson 200:s Grand Prix.
Lewis Hamiltonin 50. palkintosija.
Lewis Hamiltonin ensimmäinen palkintosija Mercedeksellä.
Aiheesta muualla

Kuvia tai muita tiedostoja aiheesta Malesian Grand Prix 2013 Wikimedia Commonsissa
Formula 1 -luokan Malesian Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
Radat: Sepang International Circuit (1999–2017)
Osakilpailut Formula 1 -kaudella 2013
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  Australia |  Malesia |  Kiina |  Bahrain |  Espanja |  Monaco |  Kanada |  Britannia |  Saksa |  Unkari |
|  Belgia |  Italia |  Singapore |  Korea |  Japani |  Intia |  Abu Dhabi |  Yhdysvallat |  Brasilia |  |
Vettel ja Webber rinnakkain radan ykkösmutkassa.